S-4975/2021

Mál þetta, sem dómtekið var 16. febrúar sl., er höfðað með ákæru, útgefinni af lögreglustjóranum á höfuðborgarsvæðinu 26. október 2021, á hendur A-x-x C-x-x F-kvk-þgf, kt. 000000- 0000, [ ---], Reykjavík, fyrir eftirtalin brot, 1. Þjófnað með því að hafa á tímabilinu 14. maí 2020 til 12. september 2020, stolið fjármunum að verðmæti 8.000 kr., úr herbergi 222, að Hrafnistu, Sléttuvegi 25 í Reykjavík.

Telst háttsemi þessi varða við 244. gr. almennra hegningarlaga nr. 19/1940.

2. Þjófnað með því að hafa á tímabilinu 10. október 2020 til 2. nóvember 2020, stolið fjármunum að verðmæti 20.000 kr., og greiðslukortum í eigu A, kt. 000000-0000, úr herbergi 210, að Hrafnistu, Sléttuvegi 25 í Reykjavík og í alls 4 skipti notað kortin ásamt öryggisnúmerum þeirra til úttektar í Kópavogi og Reykjavík og þannig stolið samtals 250.000 kr. með nánar tilgreindum hætti.

Tilvik Færsludags. Færslutími Banki Staðsetning Fjárhæð kr. 1 10.10.2020 02:22 Íslandsbanki Digranesvegur 1 80.000 kr.2 12.10.2020 14:40 Íslandsbanki Digranesvegur 1 100.000 kr.3 24.10.2020 23:39 Íslandsbanki Digranesvegur 1 50.000 kr.4 2.11.2020 03:26 Íslandsbanki Fiskislóð 20.000 kr.

Telst háttsemi þessi varða við 244. gr. almennra hegningarlaga nr. 19/1940.

3. Þjófnað með því að hafa á tímabilinu 2. nóvember 2020 til 22. nóvember 2020, stolið fjármunum að verðmæti kr. 20.000 kr., úr herbergi 205, að Hrafnistu, Sléttuvegi 25 í Reykjavík.

Telst háttsemi þessi varða við 244. gr. almennra hegningarlaga nr. 19/1940.

4. Þjófnað með því að hafa þann 26. nóvember 2020, stolið fjármunum að verðmæti 15.000 kr., úr herbergi 214, að Hrafnistu, Sléttuvegi 25 í Reykjavík.

Telst háttsemi þessi varða við 244. gr. almennra hegningarlaga nr. 19/1940.

5. Þjófnað með því að hafa á tímabilinu 20. júlí 2020 til 9. desember 2020, stolið greiðslukorti í eigu B, kt. 000000- 0000, úr herbergi 203, að Hrafnistu, Sléttuvegi 25 í Reykjavík.

Telst háttsemi þessi varða við 244. gr. almennra hegningarlaga nr. 19/1940.

6. Þjófnað og skjalabrot með því að hafa á tímabilinu 15. september 2020 til 7. desember 2020, stolið skráningarnúmerunum [ ---] og [ ---] í eigu Bílaleigu Reykjavíkur og þann 10. desember 2020, í blekkingarskyni sett skráningarnúmerið [ ---], á hvíta bifreið af gerðinni Hyundai, sem bera átti skráningarnúmerið [ ---] en lögregla hafði afskipti af bifreiðinni við Sléttuveg í Reykjavík, við hús nr. 52.

Telst háttsemi þessi varða við 1. mgr. 157. gr. og 244. gr. almennra hegningarlaga nr. 19/1940.

7. Skjalabrot með því að hafa, mánudaginn 21. desember 2020, í blekkingarskyni sett skráningarmerkið [ ---], á hvíta bifreið af gerðinni Hyundai, sem bera átti skráningarnúmerið [ ---] og ekið henni þannig suður Ingólfsstræti, í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 157. gr. almennra hegningarlaga nr. 19/1940.

Þess er krafist að ákærða verði dæmd til refsinga rog greiðslu sakarkostnaðar.

Ákærða hefur játað skýlaust fyrir dómi þá háttsemi sem henni er gefin að sök samkvæmt ákæru. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærða krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærða er fædd í janúar 1997. Samkvæmt framlögðu sakavottorði, dagsettu 26. október 2021, gekkst ákærða undir sektarrefsingu með lögreglustjórasátt 3. maí 2019 fyrir fjársvik.

Við ákvörðunar refsingar nú verður litið til þess að ákærða játaði brot sín greiðlega bæði hjá lögreglu og fyrir dómi. Sömuleiðis verður horft til þess sem kom fram í máli verjanda ákærðu að hún hafi ekki gerst brotleg við lög síðan hún drýgði þau brot sem hún er ákærð fyrir. Ákærða hafi sýnt samvinnu við rannsókn málsins og hafi til að mynda heimilað leit á eigin heimili. Horfir þetta til refsimildunar sbr. 8. og 9. tl. 1. mgr. 70. gr. almennra hegningarlaga nr. 19/1940. Á hinn bóginn til refsiþyngingar ber að líta tilþessað ákærða er nú sakfelld fyrir fjölmörg þjófnaðarbrot gagnvart heimilismönnum á hjúkrunarheimili þar sem hún var starfsmaður, sbr. 1. tl. 1. mgr. 70. gr. og 2. mgr. 244. gr. laga nr. 19/1940. Þá bera gögn málsins með sér að brotavilji ákærðu hafi verið einbeittur og horfir það einnig til refsiþyngingar sbr. 6. tl. 70. gr. almennra hegningarlaga nr. 19/1940. Með vísan til sakaferils ákærðu verður við ákvörðun refsingar einnig horft til 255. gr. sömu laga.

Með hliðsjón af framangreindu, sakarefni þessa máls, sakaferils ákærðu og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, K-kk-ef Á-kk-ef F-kk-ef lögmanns, 251.100 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir K-kvk-þf E-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærða, A-x-x C-x-x F-kvk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, K-kk-ef Á-kk-ef F-x-x lögmanns, 251.100 krónur.

S-kk-nf Ö-kk-nf C-kk-nf